Capua (urbs antiqua)

Capua (; Capua antiqua vel Capua vetus; Italiane: Capua antica)  urbs in Italia sita est, quae temporibus antiquis inter maximas Campaniae fuit. Ab Italicis condita c. 600 a.C.n., ab Oscis, Tuscis, Samnitis inculta, a Romanis capta et observata, a Saracenis deleta est anno 841.

Hodie est non remotum oppidum in Campania quod Italiane Capua appellatur, sed antiquae Capuae locus congruit cum hodierna Villa Sanctae Mariae Maioris vel Sancta Maria Capuae Veteris (hodie Santa Maria Capua Vetere). Hodierna Capua olim Casilinum, deinde  Capua Nova appellabatur, quod a profugis condita est qui e deleta Capua perfugerant.

Anglice verbum Capua saepe adhuc denotat antiquam et non hodiernam Capuam.

Capua est proxima flumini Volturno et viae Appiae, e Roma ad Apuliam ducenti. Hodie est proxima magnae viae de Roma ad Neapolim.

Sita est regia classica schola in hac urbe gneo nevio dedicta, deinde non solum complures discipulorum qui ibi laborabant maximi duces doctoresque facti sunt, sed etiam magistri, magistrae doctoresque qui ibi discipulos ducebant maximi fuerunt. 

Capta a Romanis, tam magna fuit haec urbs ut "altera Roma" appellaretur a Romanis ipsis incolisque suis. Antiquum  amphiteatrum Campanum, secundum amphitheatrum post Amphitheatrum Flavium latitudine habetur, quod magnitudinis urbis maximum signum est. Itaque confoederatio Romana tertio saeculo a.C.n. velut biceps fuit. Sed secundo bello Punico post Cannensem cladem (216 a.C.n.) Capuani ad Carthaginienses defecerunt et Hannibalem intra muros suos acceperunt. Dux Poenorum hiberna in urbe ponere solebat et secundum legendam "deliciae Capuanae" milites eius corruperunt. Anno 211 demum Romani urbem rursus ceperunt atque de ea supplicium sumpserunt. Nam eius ager publicatus est et civitas esse desiit. Spartacus ille, cuius nomen ingratum Romanis fuit propter servilem seditionem, ibi ad motum gladiatorum proponendum ratiocinari coepit, deinde hac ex urbe Romam ivit. 

 Ecclesia Catholica Romana 
Capua fuit sedes episcopalis Ecclesiae Catholicae Romanae Archidioecesis CapuanaeCf. .

 Campaniam (regionem),
 Provinciam Casertanam,
 Liburiam (terram),
 Capuam Novam (urbem antiquam),
 Villam Sanctae Mariae Maioris deinde Capuam Veterem,
 Casilinum,
 Casertam (urbem),
 Tabulam Capuanam.

 Notae 

!

it:Capua (antica)